ट्रक की टक्कर से नदी में गिरा था सवारियों से भरा लोडिंग वाहन
भास्कर न्यूज | मोड़क स्टेशन
झालावाड़में कामखेड़ा हनुमान मंदिर से दर्शन कर लौटते समय शनिवार रात अमझार पुलिया पर ट्रक की टक्कर से नदी में गिरे लोडिंग वाहन में सवार दो बच्चों की मौत हो गई। बाकी 21 घायल हो गए। गंभीर घायलों का झालावाड़ में इलाज चल रहा है। नदी में पानी होता, तो और बड़ा हादसा हो सकता था।
पुलिस के अनुसार मजदूर हंसराज परिवार के साथ कामखेड़ा दर्शन करने गया था। रात में सभी लोडिंग वाहन से लौट रहे थे। कमलपुरा गांव के पास अमझार की पुलिया पर वाहन अनियंत्रित होकर 30 फीट नीचे नदी में गिर गया। दो बच्चों ने मौके पर ही दम तोड़ दिया। वाहन गिरने की आवाज सुनकर आसपास के ढाबे वाले पहुंचे और घायलों को मोड़क अस्पताल भेजा गया।
थानाधिकारी अजीत बगडोलिया भी मौके पर पहुंचे। मृतकों में 4 महीने का बालक मनीष पुत्र प्रकाश निवासी गुमानपुरा कोटा तथा दूसरा समुंदर (7 साल) पुत्र घनश्याम निवासी राजगढ़ एमपी हैं। समंदर के पिता घनश्याम और मां पार्वती भी घायल हुए। घायलो में से तीन की हालत चिंताजनक है। हादसे के शिकार लोग कोटा में रहकर मजदूरी करते हैं। मृतक के मामा ने बताया कि उनके वाहन के पीछे ट्रक रहा था।
एक ट्रक आगे चल रहा था। पीछे वाले ट्रक ने पुलिया से निकलने की कोशिश की और पीछे से धक्का मारता हुआ निकल गया। इससे लोडिंग वाहन असंतुलित हो गया और नीचे जा गिरा।
पुलियापर आए दिन होते हैं हादसे
कोटा-झालावाड़नेशनल हाइवे 12 पर स्थित अमझार पुलिया संकरी होने के कारण आए दिन हादसे होते रहते हैं। पिछले 6 महीने में पुलिया पर होने वाली यह पांचवीं मौत है। पुलिया के दोनों ओर ब्रेकर नहीं होना भी दुर्घटना का बड़ा कारण है। हाइवे पीडब्ल्यूडी एईएन शाकिर खान ने बताया कि कल से ही ब्रेकर बनाने का कार्य शुरू करवा दिया जाएगा। टूटी रेलिंग की भी चुनाई करवा दी जाएगी। पुलिया की चौड़ाई बढ़ाने के लिए जब रोड फोरलेन बनेगा, तब ही कुछ हो सकता है। विधायक चंद्रकांता मेघवाल ने बताया कि पुलिया पर लोहे की रेलिंग या कोई और सुरक्षा के उपाय जो कारगार होगा, उसके लिए इंजीनियर को बुलवाकर दिखवाएंगे।
मोड़क स्टेशन। कोटा-झालावाड़ नेशनल हाइवे 12 पर पुलिया से अमझार नदी में गिरा लोडिंग वाहन।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva